Nariadenie Komisie (EHS) č. 3057/94
zo 14. decembra 1994
o zatrieďovaní niektorých tovarov do TARICu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], v znení nariadenia Komisie (EHS) č. 1737/94 [2], najmä prvý odsek jeho článku 9 (1) a),
keďže aby sa zabezpečilo jednotné používanie TARICu, je potrebné prijať opatrenia týkajúce sa zatrieďovaní tovarov uvedených v prílohe tohto nariadenia;
keďže nariadenie (EHS) č. 2658/87 určilo všeobecné pravidlá pre interpretáciu kombinovanej nomenklatúry a tieto pravidlá platia aj pre všetky ostatné nomenklatúry, ktoré z neho úplne alebo čiastočne vychádzajú alebo ktoré k nemu pridávajú ďalšie podrozdelenia a ktoré sú určené špecifickými ustanoveniami spoločenstva s ohľadom na používanie colných a iných opatrení, týkajúcich sa obchodu s tovarmi;
keďže podľa uvedených všeobecných pravidiel tovary opísané v stĺpci 1 tabuľky priloženej k tomuto nariadeniu musia byť zatrieďované podľa vhodných číselných znakov TARICu uvedených v stĺpci 2 z dôvodov určených v stĺpci 3;
keďže sa pripúšťa, aby informácie o záväzných sadzbách vydané colnými orgánmi členských štátov v súvislosti s zatrieďovaním tovarov do TARICu, ktoré nie sú v súlade s pravidlami určenými týmto nariadením, boli ďalej uvádzané ich vlastníkom, v rámci ustanovení článku 12 (6) nariadenia Rady (EHS) č. 2913/92 z 12. októbra 1992 vytvárajúceho Colný kódex spoločenstva [3], počas obdobia troch mesiacov;
keďže Výbor pre colný kódex - Sekcia colnej a štatistickej nomenklatúry nevydala svoje stanovisko v lehote určenej jeho predsedom,
PRIJALA TOTO NARIADENIE:
Článok 1
Tovary opísané v stĺpci 1 priloženej tabuľky sú teraz zatrieďované v rámci vhodného číselného znaku TARICu, uvedeného v stĺpci 2 uvedenej tabuľky.
Článok 2
Informácie o záväzných sadzbách vydané colnými orgánmi členských štátov, ktoré nie sú v súlade s pravidlami vytvorenými týmto nariadením, sa môžu ďalej uvádzať v rámci ustanovení článku 12 (6) nariadenia (EHS) č. 2913/92 počas obdobia troch mesiacov.
Článok 3
Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 14. decembra 1994